**LĒMUMS**

Liepājā

|  |  |
| --- | --- |
| 2024. gada 19. decembrī |  Nr.476/12(prot. Nr.12, 10.§) |

Par Liepājas Komunālās pārvaldes

maksas pakalpojumu izcenojumiem

Pamatojoties uz Pašvaldību likuma 10. panta pirmās daļas pirmo teikumu, Ministru kabineta 2011. gada 3. maija noteikumiem Nr.333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība”, Ministru kabineta 2010. gada 12. maija noteikumiem Nr.440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību”, Ministru kabineta 2018. gada 20. februāra noteikumiem Nr.97 “Publiskas personas mantas iznomāšanas noteikumi”, Ūdenssaimniecības pakalpojumu likuma 10. panta pirmās daļas 7. punktu un Ministru kabineta 2023. gada 7. novembra noteikumu Nr.635 “Elektroenerģijas tirdzniecības un lietošanas noteikumi” 69. punkta regulējumu,izskatot Liepājas valstspilsētas pašvaldības domes pastāvīgās Finanšu komitejas 2024. gada 12. decembra lēmumu (sēdes protokols Nr.12), Liepājas valstspilsētas pašvaldības dome **nolemj:**

1. Apstiprināt Liepājas Komunālās pārvaldes elektroenerģijas uzskaites un nodrošināšanas administrēšanas izcenojumu Liepājas valstspilsētas pašvaldības iekārtotās vai ar pašvaldību saskaņotās publiskās ielu tirdzniecības, pastāvīgās tirdzniecības vai pakalpojumu sniegšanas vietās 10,24 EUR apmērā, t.sk. PVN 21%, vienam kalendāram mēnesim (saskaņā ar maksas pakalpojumu izcenojuma kalkulāciju), bet ne vairāk kā 10 procentus no sistēmas operatora noteiktā elektroenerģijas sistēmas pakalpojumu tarifa, reizinājumā ar patērēto elektroenerģijas daudzumu mēnesī (EUR).

2. Elektroenerģijas faktiskās izmaksas tiek piemērotas atbilstoši Pašvaldības elektroenerģijas piegādātāja sagatavotā rēķina izcenojumiem.

3. Elektroenerģijas uzskaites un nodrošināšanas administrēšanas izcenojums netiek piemērots īslaicīgai preču pārdošanai kultūras, sporta vai reliģisku svētku, vai citu pasākumu norises laikā un vietā ielu tirdzniecībai, kuras ilgums nepārsniedz trīs diennaktis.

4. Apstiprināt Liepājas Komunālās pārvaldes ūdensapgādes un sadzīves kanalizācijas uzskaites un nodrošināšanas administrēšanas izcenojumu Liepājas valstspilsētas pašvaldības iekārtotās vai ar pašvaldību saskaņotās publiskās ielu tirdzniecības, pastāvīgās tirdzniecības vai pakalpojumu sniegšanas vietās 9,23 EUR apmērā, t.sk. PVN 21%, vienam kalendāram mēnesim (saskaņā ar maksas pakalpojumu izcenojumu kalkulāciju), bet ne vairāk kā 10 procentus no regulatora noteiktā tarifa, reizinājumā ar ūdensapgādes un sadzīves kanalizācijas patērēto daudzumu mēnesī (EUR).

5. Ūdensapgādes un sadzīves kanalizācijas izmaksas tiek piemērotas atbilstoši pakalpojuma sniedzēja sagatavotā rēķina izcenojumiem.

6. Ūdensapgādes un sadzīves kanalizācijas uzskaites un nodrošināšanas administrēšanas izcenojums netiek piemērots īslaicīgai preču pārdošanai kultūras, sporta vai reliģisku svētku, vai citu pasākumu norises laikā un vietā ielu tirdzniecībai, kuras ilgums nepārsniedz trīs diennaktis.

 7. Lēmums stājās spēkā 2025. gada 1. janvārī.

 8. Liepājas valstspilsētas pašvaldības izpilddirektora vietniekam būvniecības jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Komunālajai pārvaldei, Finanšu pārvaldei, Izpilddirektora birojam |